《与睦州甘彦初同知同过弋阳晚泊》
明代·龚敩

十年重过弋阳溪，野店山桥处处迷。乌鹊攒枝惊虎啸，猕猴曾过学猿啼。

客行官道霜犹湿，人醉邮亭日未西。说与睦州贤别驾，好因凋瘵问蒸黎。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。